Ansa tirrporta każ ta’ suspett li immigrant illegali qed iġorr marda li tittieħed skont ir-regoli tal-Organizzazzjoni Dinjija tas-Saħħa waqt li dan inġabar  milk-patrol boat Taljana Orione (fuq) minn fuq dgħajsa li kienet ġejja mil-Libja għall-Ewropa. L-immigrant kien fost 396 li kienu se jiddaħħlu Messina iżda minħabba l-każ ittieħdu Katanja fl-isptar t’hemmhekk hemm faċilitajiet. Il-pażjent inżamm kwarantina abbord, skont il-proċeduri stabbiliti. Sadanittant, f’appell li qatt ma sar bħalu, il-kap tal-Konferenza Episkolai Taljana, il-Kardinal Angelo Bagnasco, qal li t-traġedja tal-immigrazzjoni llegali li qed tolqot l-Italja tħammar wiċċ id-dinja u ċ-ċiviltà. Avvenire tgħid li l-Kardinal Bagnasco kien qed jitkellem wara li l-kadavri ta’ 30 immigrant instabu fi stiva ta’ dgħajsa qadima kollha sadid li kienet qed tivvjaġġa mil-libja għal Sqallija. Huma mietu fgati.